
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Μεταβίβαση εξουσίας να υπογράφουν «Με. εντολή Αναπληρωτή 


Υπουργού» ο Γενικός Γραμματέας, ο Ειδικός Γραμματέας του 
Διοικητικού Τομέα και καθώς και οι Ανώτεροι Υπάλληλοι της 
Γενικής Γραμματείας Τύπου και Πληροφοριών του Υπουργείου 

Προεδρίας της Κυβέρνησης. .. 1 

Έγκριση της εκλογής νέου μέλους του Διοικητικού Συμβουλίου από 

τη Γενική Συνέλευση των μετόχων της Ε.Β.Ο. Α.Ε. 2 

Έγκριση της εκλογής νέου μέλους του Διοικητικού Συμβουλίου από 

τη Γενική ; Συνέλευση των μετόχων της Ε.Α.Β. Α.Ε. 3 

Σύσταση νέων παραρτημάτων στο Ι.Κ.Α. . ί. 4 

Έναρξη λειτουργίας Γραφείων Εργασίας Ο.Α.Ε.Δ. 5 

Ίδρυση Σχολής Επαγγελματικής Κατάρτισης Ατόμων με ειδικές 
ανάγκες. 6 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 18936/Ε (1) 


Μεταβίβαση εξουσίας να υπογράφουν «Με εντολή Αναπληρωτή Υπουρ¬ 
γού» ο Γενικός Γραμματέας, ο Ειδικός Γραμματέας του Διοικητικού 
Τομέα και καθώς και οι Ανώτεροι Υπάλληλοι της Γενικής Γραμμα¬ 
τείας Τύπου και Πληροφοριών του Υπουργείου Προεδρίας της Κυ¬ 
βέρνησης. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις των άρθρων 16 παρ. 3, 22 παρ. 3 και 29 του Νόμου 
1558/85 «Κυβέρνηση και Κυβερνητικά Όργανα». 

2. Την αριθμ. Υ 573/1988 απόφαση του Πρωθυπουργού «Σύσταση 
θέσης Αναπληρωτή Υπουργού στο Υπουργείο Προεδρίας της Κυβέρνη¬ 
σης» ΦΕΚ 438 τ.Β). 

3. Την αριθμ. Υ 595/29.6.88 (ΦΕΚ 444/Β/29.6.88) απόφαση 
του Πρωθυπουργού «Καθορισμός αρμοδιοτήτων του Αναπληρωτή 
Υπουργού Προεδρίας της Κυβέρνησης Δημητρίου Μαρούδα». 

4. Την αριθμ. 13369/Ε/12.5.86 (ΦΕΚ. 320/Β/13.5.86) κοινή 
απόφαση των Υπουργών Προεδρίας της Κυβέρνησης και Οικονομικών 
«περί συστάσεως Διοικητικού Τομέα και θέσεως Ειδικού Γραμματέα 
στη Γ ενική Γ ραμματεία Τύπου και Πληροφοριών του Υπουργείου Προε¬ 
δρίας της Κυβέρνησης όπως τροποποιήθηκε με την αριθμ. 10799/Ε/ 
1793/15.4.87 κοινή απόφαση των Υπουργών Προεδρίας της Κυβέρ¬ 
νησης και Οικονομικών». 

5. Την ανάγκη διασφάλισης της εύρυθμης και αποδοτικής λειτουρ¬ 
γίας των Υπηρεσιών της Γενικής Γραμματείας Τύπου,και Πληροφο¬ 
ριών του Υπουργείου Προεδρίας της Κυβένρησης καθώς και της τα¬ 
χείας διεκπεραίωσης των υποθέσεων που ανατίθενται σ’ αυτές, αποφα¬ 
σίζουμε: 


Μεταβιβάζουμε στο Γενικό Γραμματέα, τον Ειδικό Γραμματέα του 
Διοικητικού Τομέα καθώς και τους Ανωτέρους Υπαλλήλους της Γενι¬ 
κής Γραμματείας Τύπου και ΠΛηροφοριών του Υπουργείου Προεδρίας 1 
της Κυβέρνησης την εξουσία να υπογράφουν «Με εντολή Αναπληρωτή 
Υπουργού» τα παρακάτω θέματα: 

Άρθρο 1 

Στο Γενικό Γραμματέα: 

1. Τη ρύθμιση όλων των θεμάτων που αναφέρονται στην υπηρεσιακή 
κατάσταση των υπαλλήλων με βαθμό Α’ όλων των κλάδων, ως και των 
υπαλλήλων ειδικής διαβάθμισης που έχουν αντιστοιχία με αυτούς, κα¬ 
θώς και τη ρύθμιση όλων των θεμάτων που αναφέρονται στην υπηρε¬ 
σιακή κατάσταση των υπαλλήλων με σύμβαση ιδιωτικού δικαίου της 
Γενικής Γραμματείας Τύπου και Πληροφοριών, εκτός της πρόσληψης 
και της λύσης της υπηρεσιακής τους σχέσης. 

2. Την κύρωση πρακτικού διαγωνισμού προμηθειών και εκτέλεσης 
έργων από του ποσού των 500.001 και πάνω καθώς και τη σύναψη 
συμβάσεων κατακυρωθέντος διαγωνισμού προμηθειών και εκτέλεσης 
έργου από του ποσού των 500.001 και πάνω. 

3. Την έκδοση πράξεων ή αποφάσεων έγκρισης δαπανών, εντολών, 
προμηθειών ή εκτέλεσης έργου, για τις οποίες υπάρχουν εξουσιοδότηση 
νόμου από το ποσό των 500.001 και μέχρι του ποσού των 5.000.000 
δραχμών κατά περίπτωση εκτός των απορρήτων δαπανών, την αρμο¬ 
διότητα των οποίων διατηρούμε. 

4. Την υπογραφή των παραπεμπτηρίων εγγράφων γενικά που απευ- 
θεύνονται στα συλλογικά όργανα που λειτουργούν στη Γενική Γραμμα¬ 
τεία Τύπου και Πληροφοριών και αναφέρονται στην υπηρεσιακή κατά¬ 
σταση όλων των υπαλλήλων ή των υπάλληλων ειδικής διαβάθμι- 
σης. 

5. Την υπογραφή των εγγράφων που απευθύνονται στο Συμβούλιο 
της Επικράτειας και τα τακτικά Δικαστήρια μετά από προσφυγές των 
υπαλλήλων της Γ ενικής Γ ραμματεϊας Τύπου και Πληροφοριών και από 
αγωγές αποζημίωσης που εγείρονται απο υπάλλήλους της Γενικής 
Γραμβατείας Τύπου και Πληροφοριών, εν ενεργεία ή μη. 

6. Την υπογραφή απαντήσεων σε αιτήσεις επανεξέτασης ή υπομνή¬ 
ματα αναφορών, παραπόνων ή καταγγελίες πολιτών κατά ενεργειών ή 
απαντήσεων άλλων οργάνων που έχουν ειδικά εξουσιοδοτηθεί γι’ αυτό 
με την παρούσα, καθώς και των εγγράφων με τα οποία ζητείται η 
γνώμη του Συμβούλου Διοίκησης του Υπουργείου Προεδρίας της Κυ¬ 
βέρνησης ή άλλου Συλλογικού Οργάνου σε θέματα αρμοδιότητας της 
Γενικής Γραμαμτείας Τύπου και Πληροφοριών. 

7. Την έκδοση αποφάσεων ορισμού προϊσταμένων των Οργανικών 
Μονάδων της Γ.Τ.Τ.Π. και ορισμού Αναπληρωτών αυτών, καθώς και 
των αποφάσεων μετακίνησης υπαλλήλων με βαθμό Α' μέσα στις υπηρε¬ 
σίες της Γ.Γ.Τ,Π. 

8. Την υπογραφή των αποφάσεων ορισμού ή αντικατάστασης υπολό¬ 
γων διαχειριστών της Γενικής Γραμματείας Τύπου και Πληροφο¬ 
ριών. 

9. Την έκδοση διαταγών για την ενέργεια διοικητικών ανακρίσεων ή 
διαχειριστικού ελέγχου επί παντός υπευθύνου καθώς και την έκδοση 

των καταλογιστικών πράξεων γενικά. 

10. Την άσκηση εποπτείας και ελέγχου στα δημόσια θεάματα και 
ακροάματα. 

11. Τη συγκρότηση των Επιτροπών του άρθρου 41 του Π.Δ. 381/ 
77. 

12. Τη συγκράτηση ομάδων εργασίας από υπηρεσιακούς παράγο¬ 
ντες ή και ιδιώτες για υποβήθηση του έργου της Γενικής Γραμματείας 
Τύπου και Πληροφοριών. 

13. Την έκδοση εντολών μετακίνησης εκτός έδρας για υπηρεσία κάθε 
βαθμού ή ειδικότητας μόνιμων και έκτακτων υπαλλήλων στο εσωτε¬ 
ρικό, 

14. Την έκδοση πράξεων έγκρισης μετάβασης στο εξωτερικό όλων 
των υπαλλήλων καθώς και των υπαλλήλων με σύμβαση ιδιωτικού δι¬ 
καίου συμπεριλαμβανομένων των Προϊσταμένων Διευθύνσεων, Τμημά¬ 
των και Γραφείων Τύπου και Πληροφοριών. 

15. Την υπογραφή των κανονικών και αναρρωτικών αδειών, με ή 
χωρίς αποδοχές των Προϊσταμένων των Οργανικών Μονάδων της Γε¬ 
νικής Γραμματείας Τύπου και Πληροφοριών. 

16 ; Την αυξομείωση των πιστώσεων του τακτικού προϋπλογισμού 
και τις συναφείς προς αυτό προτάσέις στο Γενικό Λογιστήριο τού Κρά¬ 
τους καθώς και την εγγραφή πιστώσεων με νέο Κωδικό Αριθμό από το 
ποσό των 500.001 καί μέχρι το ποσό του 1.000.000 δραχμών. 

17. Την προκήρυξη διαγωνισμού προμηθειών και εκτέλεσης έργων 
ρίπο του ποσού των 500.001 και πάνω. 

18. Τη θεώρηση των ταυτοτήτων των δημοσιογράφων. 

19. Την υπογραφή κάθε σχετικού, με τα παραπάνω, εγγράφου ή 
απόφασης εφόσον δεν έχει μεταβιβασθεί με την παρούσα ή αρμοδιότητα 
σε άλλα όργανα. 

Άρθρο 2 

Στον Ειδκό Γραμματέα 

1. Τα έγγραφα και κάθε πράξη του Διοικητικού Τομέα της Γενικής 
Γραμματείας Τύπου και Πληροφοριών που αφο'ρά σε θέματα για τα 
οποία έχει δοθεί κατ’ αρχή έγκρισή μας. 

2. Την έκδοση πράξεων ή αποφάσεων έγκρισης δαπανών εντολών 
προμηθειών ή εκτέλεσης έργων των υπηρεσιών εξωτερικού, για τις 
οποίες υπάρχει εξουσιοδότηση νόμου μέχρι του ποσού των 5.000.000 
κατά περίπτωση, εκτός των απορρήτων δαπανών, την αρμοδιότητα 
των οποίων διατηρούμε. 

Άρθρο 3 

Στους Προϊσταμένους των Διευθύνσεων ή τους νομίμους Αναπληρω¬ 
τές τους: 

1. Την υπογραφή των προπαρασκευαστικών, διαβιβαστικών και 
υπομνηστικών εγγράφων. 

2. Την υπογραφή των εγγράφων με το οποία ζητούνται ή παρέχονται 
πληροφορίες για την ορθή εφαρμογή τωννόμων. 

3. Την υπογραφή των εγγράφων με τα οποία ανακοινώνονται ή κοι¬ 
νοποιούνται στους ενδιαφερομένους ή εκτελούνται Προεδρικά Διατάγ¬ 
ματα, αποφάσεις μιας και του Γενικού Γραμματέα ή αποφάσεις συλλογι¬ 
κών οργάνων. 

4. Την υπογραφή των εγγράφων και κάθε πράξη που αφορά σε θέ¬ 
ματα για τα οποία έχει δοθεί κατ’ αρχήν έγκρισή μας ή του Γενικού 
Γ ραμματέα. 

5. Την αποστολή τηλεγραφημάτων εσωτερικού και εξωτερικού πλη¬ 
ροφοριακού και προπαρασκευαστικού περιεχομένου. 

6. Την υπογραφή των πράξεων με τις οποίες τίθενται έγγραφα της 
αρμοδιότητάς τους στο Αρχείο. 

Άρθρο 4 

Στον Προϊστάμενο της Διεύθυνσης Διοίκησης ή το νόμιμο Αναπλη¬ 
ρωτή του πέρα από τα αναφερόμενα στο άρθρο 3: 

1 1. Την έκδοση των αποφάσεων τοποθέτησης ή μετακίνησης μέσα 
στις υπηρεσίες της Γ.Γ.Τ.Π. των υπάλλήλων με βαθμό Β'- Δ’ και των 
υπαλλήλων με σύμβαση ιδιωτικού δικαίου. 

2. Την υπογραφή εγγράφων προς το Υπουργείο Εξωτερικών για έκ¬ 
δοση ή θεώρηση υπηρεσιακών διαβατηρίων των υπαλλήλων της Γενι¬ 
κής Γραμματείας Τύπου και Πληροφοριών. 

3. Την υπογραφή των κανονικών και αναρρωτικών αδειών με απο¬ 
δοχές των μονίμων υπαλλήλων και των υπαλλήλων με σύμβαση ιδιωτι¬ 
κού δικαίου εκτός των Προϊσταμένων των οργανικών Μονάδων της 
Γ.Γ.Τ.Π. 


4. Την έκδοση των αποφάσεων προαγωγών υπαλλήλων με βαθμό 

Β'-Δ’. 

5. Την υπογραφή των αποφάσεων για τη μισθολογική εξέλιξη όλων 
των υπαλλήλων από κατώτερο μισθολογικό κλιμάκιο στο αμέσως ανώ¬ 
τερο. 

6. Την υπογραφή των αποφάσεων προσαύξησης των αποδοχών όλων 
των υπαλλήλων, λόγω επιδόματος χρόνου υπηρεσίας και λοιπών επιδο¬ 
μάτων καθώς και των αποφάσεων για προβλεπόμενη από το νόμο πα¬ 
ροχή προσυάξησης στους υπαλλήλους με σχέση εργασίας ιδιωτικού δι¬ 
καίου. 

7. Την υπογραφή εντολών δημοσίευσης στην Εφημερίδα της Κυβέρ¬ 
νησης περιλήψεων Προεδρικών Διαταγμάτων, αποφάσεων και άλλων 
πράξεων. 

8. Την έκδοση αποφάσεων χορήγησης άδειας άσκησης ιδιωτικής ερ¬ 
γασίας με αμοιβή σε όλους τους μόνιμους υπαλλήλους και στους υπάγο- 
μένους στο Ν. 993/79 με σύμβαση ιδιωτικού δικαίου υπαλλήλους. 

9· Την υπογραφή των εγγράφων μβ τα οποία κοινοποιούνται οι αλ¬ 
φαβητικές καταστάσεις των υπαλλήλων, που συντάσσονται κάθε χρόνο. 

10. Την υπογραφή των παραπεμπτηρϊων εγγράφων για υγειονομική 
εξέταση των υπαλλήλων και των υποψηφίων για διορισμό καθώς καί 
των εγγράφων για εισαγωγή των υπαλλήλων στα Νοσοκομεία καί τις 
Κλινικές. 

11. Την επικύρωση του γνησίου της υπογραφής των υπαλλήλων. 

12. Την υπογραφή πιστοποιητικών ή βεβαιώσεων της υπηρεσιακής 
κατάστασης όλων των υπαλλήλων. 

13. Την επικύρωση των αντιγράφων των εγγράφων διαβαθμισμένης 
αλληλογραφίας. 

14. Την υπογραφή των εγγράφων με τα οποία διαβιβάζονται δικαιο- 
λογητικά συνταξιοδότησης όλων των υπαλλήλων. 

15. Την υπογραφή (ανακοινώσεων, αποφάσεων διορισμού, πρόσλη¬ 
ψης, μετάθεσης, απόσπασης, απόλυσης, αποδοχής παραίτησης κλπ. 
όλων των υπαλλήλων. 

16. Τη συγκρότηση των Επιτροπών του άρθρου 10 του Ν. 506/76. 

17. Την υπογραφή εγγράφων για τη συγκέντρωση στοιχείων προς 
μελέτη και κατάρτιση προγραμμάτων σε αντικείμενα οργάνωσης και 
Εκπαίδευσης. 

Άρθρο 5 

Στον Προϊστάμενο της Διεύθυνσης Οικονομικών Υπηρεσιών ή τον νό¬ 
μιμο Αναπληρωτή του πέρα από τα αναφερόμενα στο άρθρο 3: 

1. Την έγκριση πάσης φύσεως δαπανών ανάληψης υποχρεώσεων και 
αναγνώρισης αυτών μέχρι του ποσού των 500.000 δραχμών κατά πε¬ 
ρίπτωση, πλην των μισθών, επιμισθίων και μισθωμάτων, αρμοδιότητα 
που ανήκει στον εκκαθαριστή αποδοχών, που ορίζεται με άλλη από¬ 
φαση, καθώς και την εντολή χορήγησης υλικών για τις ανάγκες της 
Υπηρεσίας. 

2. Την αυξομείωση των πιστώσεων του τακτικού Προϋπολογισμού 
και τις συναφείς σ’ αυτό προτάσεις στο Γενικό Λογιστήριο του Κράτους, 
καθώς και την εγγραφή πιστώσεων με νέο Κωδικό Αριθμό μέχρι του 
ποσού των 500.000 δραχμών. 

3. Την κύρωση Πρακτικού διαγωνισμού προμηθειών και εκτέλεσης 
έργων μέχρι του ποσού των 500.000 δραχμών, καθώς και τη σύναψη 
συμβάσεων κατακυρωθέντος διαγωνισμού προμηθειών και εκτέλεσης 
έργων μέχρι του ποσού των δρχ. 500.000. 

4. Την προκήρυξη διαγωνισμού προμηθειών και εκτέλεσης έργων 
μέχρι του ποσού των 500.000 δραχμών. 

5. Την υπογραφή εντολών προς την Τράπεζα της Ελλάδος για την 
έκδοση επιταγών ή εντολών σε συνάλλαγμα σύμφωνα με τα εκδοθέντα 
εντάλματα. 

6. Την υπογραφή των εξουσιοδοτήσεων προς το οικείο Ταμείο Πλη¬ 
ρωμών Αθηνών για την εξόφληση ή είσπραξη εκδοθέντων χρηματικών 
ενταλμάτων. 

Άρθρο 6 

Στους Προϊσταμένους Τμημάτων και Οργανικών Μονάδων επιπέδου 
Τμήματος ή τους νόμιμους αναπληρωτές τους: 

1. Την υπογραφή των προπαρασκευαστικών διαβιβαστικών και υπο¬ 
μνηστικών εγγράφων καθώς και εκείνων με τα οποία ενημερώνονται οι 
ενδιαφερόμενοι για την πορεία των υποθέσεών τους. 

2. Την έκδοση πιστοποιητικών και βεβαιώσεων για νόμιμη χρήση σε 
θέματα που δύνανταί να βεβαιωθούν σύμφωνα με το νόμο από τα στοι¬ 
χεία που τηρούνται στην Υπηρεσία. 

3. Την υπογραφή των εγγράφων με τα οποία διαβιβάζονται προς 

επίδοση διάφορα έγγραφα ή δικόγραφα καθώς και εκείνων με τα οποία 
επιστρέφονται ή αναζητούνται αλληλογραφίες σε θέματα αρμοδιότητας 
τους. 

4. Την υπογραφή πράξεων με τις οποίες τίθενται έγγραφα της αρμο- 
διότητάς τους στο αρχείο. 

Ειδικότερα στον Προϊστάμενο του Τμήματος Ατελειών της Διεύθυν¬ 
σης Εσωτερικού Τύπου ή το νόμιμο Αναπληρωτή του πέρα από τα πιο 
πάνω αναφερόμενα, την υπογραφή των διατακτικών, ατελείας χάρτου 
γενικά. 

Ειδικότερα στον Προϊστάμενο του Τμήματος Προσωπικού της Διεύ¬ 
θυνσης Διοίκησης ή το νόμιμο Αναπληρωτή του πέρα από τα πιο πάνω 
αναφερόμενα; 

1. Τη θεώρηση των βιβλιαρίων νοσηλείαν; των υπαλλήλων και των 
μελών του οικογενειών τους και οτιδήποτε σχετικό. 

2. Τη θεώρηση αντιγράφων των δικαιολογητικών και εγγράφων που 
βρίσκονται στους ατομικούς φακέλους των υπαλλήλων.. 

3. Την υπογραφή των βίβαιωτιπών καταστάσεων αποζημίωσης των 
υπαλλήλων; 

Ειδικότερα στον Προϊστάμενο του Τμήματος Γραμματείαν; της Διεύ; 
θυνσης Διοίκησης ή τό νόμιμα Αναπληρωτή του μέτάβιβάζρυμε την «β= 
μοδιότητα επικύρωσης αντιγράφων των εγγράφων. 1 

Ειδικότερα στους Προϊσταμένους των Τμημάτων ΤΪ1? Διεύθυνσης 
κρνομικών Υπηρεσιών ή Τ8Η5 νό(4τμ.οτ>ς Αναπληρωτές τους πέρα από τα 
πιο πάνω αναφερόμενα, 'την ΰπογραφή'τωι» εγγράφων με τα οποία ανα- 
ζητούνται από τα Ασφαλιστικά Ταμεία των Υπαλλήλων οι κρατήσεις 
και εισφορές των Υποιλλήλων που έχουν καταβληθεί αχρεωστήτως. 

Ειδικότερα στον Προϊστάμενο του Τμήματος Προϋπολογισμού και 
Αποδοχών Εσωτερικού της Διεύθυνσης Οικονομικών Υπηρεσιών την 
υπογραφή βεβαιώσεων για τις αποδοχές και τις πρόσθετες αμοιβές των 
υποιλλήλων. 

Τέλος στον Προϊστάμενο του Τμήματος Αποδοχών και Δαπαινών 
Εξωτερικού του Διοικητικού Τομέα της Γενικής Γραμματείας Τύπου 
και Πληροφοριών. 

1. Την υπογραφή εντολών προς την Τράπεζα της Ελλάδος για την 
έκδοση επιταγών ή εντολών σε συνάλλαγμα σύμφωνα με τα εκδοθέντα 
εντάλματα, που αφορούν δαπάνες των Υπηρεσιών Εξωτερικού. 

2. Την υπογραφή των εξουσιοδοτήσεων προς το οικείο Ταμείο Πλη¬ 
ρωμών Αθηνών για την εξόφληση ή είσπραξη εκδοθέντων χρηματικών 
ενταλάτων, που αφορούν δαπάνες των Υπηρεσιών Εξωτερικού. 

Άρθρο 7 

Ορίζουμε: 

1. Τα έγγραφα που υπογράφονται από το Γενικό Γραμματέα, τον Ει¬ 
δικό Γραμματέα, του Διοικητικού Τομέα και τους λοιπούς Προϊσταμέ¬ 
νους «Με εντολή Αναπληρωτή Υπουργού» να βρίσκονται μέσα στα πλαί¬ 
σια της πολιτικής που καθορίζεται από τη Γενική Γραμματεία Τύπου 
και Πληροφοριών και αυτά που αναφέρονται σε θέματα γενικότερης ση¬ 
μασίας και άπτονται της αποστολής της Γενικής Γραμματείας Τύπου 
και Πληροφοριών να κοινοποιούνται σε αντίγραφο στο Γραφείο μας του 
Γενικού Γραμματέα και τον Ειδικό Γραμματέα για θέματα του Διοικη¬ 
τικού Τομέα. 

2. Σε έλλειψη, απουσία ή κώλυμα για οποιοδήποτε λόγο του Γενικού 
Γ ραμματέα και του Ειδικού Γ ραμματέα του Διοικητικού Τομέα οι αρμο¬ 
διότητες τους ασκούνται από μας. 

3. Σε έλλειψη, απουσία ή κώλυμα για οποιοδήποτε λόγο Διευθυντή ή 
Τμηματάρχη και εφόσον δεν υπάρχει νόμιμος αναπληρωτής τους οι αρ- 
μοδιότητές τους ασκούνται από τους ιεραρχικά Προϊσταμένους τους. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 8 Ιουλίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΙ 

ΔΗΜΗΤΡΙΟΣ ΜΑΡΟΥΔΑΣ 

♦ 

Αριθ. Φ.003/15/16273/Σ.269 (2) 

Έγκριση της εκλογής νέου μέλους του Διοικητικού Συμβουλίου από τη 
Γενική Συνέλευση των μετόχων της Ε.Β.Ο. Α.Ε. 

ΟΙ ΥΠΟΥΡΓΟΙ 

ΑΝΑΠΛ. ΕΘΝΙΚΗΣ ΑΜΥΝΑΣ 
ΚΑΙ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

α) Τις διατάξεις του άρθρου I παράγραφος 8 του Ν. 43/75 «περί 
ιδρύσεως Εθνικής Βιομηχανίας Αεροπορικού Υλικού», όπως τροποποι¬ 


ήθηκε και συμπληρώθηκε με το Ν. 696/77 «περί τροποποιήσεως και 
συμπληρώσεως του Ν.Δ. 43/75». 

β) Τις διατάξεις του Ν. 531/77 «περί τροποποιήσεως και συμπλη¬ 
ρώσεως του Ν.Δ...58/68 «περί ΥΕΘΑ κ.λπ.». 
γ) Το Π.Δ. 514/77. 

δ) Τα άρθρα 9, 10 και 11 του καταστατικού της Ε.Β.Ο. Α·Ε. 
ε) Τη με αριθ. Π·Υ· 1338α από 30.9.1987 απόφαση τρυ Πρωθυ¬ 
πουργού «για ανάθεση αρμοδιοτήτων ΥΕΘΑ στον Αναπληρωτή 
Υπουργό Εθνικής Άμυνας Στάθη Ι ιώτα». 

στ) Το πρακτικό της έκτακτης Γενικής Συνέλευσης των μετόχων της 
Ε.Β.Ο. Α.Ε., αποφασίζουμε: 

Εγκρίνουμε την εκλογή από τη Γ ενική Συνέλευση των μετόχων της 
Ε.Β.Ο. Α.Ε. του Νικολάου Παπαδάκη του Ευαγγέλου, σαν μέλος του 
Διοικητικού Συμβουλίου, σε αντικατάσταση του Σταμάτη Κ αμπ άνη. και 
για τον υπόλοιπο χρόνο της θητείας αυτού. 

Η απόφαση αυτή να δημοσιευθεί στην Εφημερίδα της Κυβερνή= 
σεως. 

Αθήνα, 6 Ιουλίου 1988 
9! υπουβγΘ! 

ΑΝ. ΕΘΝΙΚΗΣ ΑΜΥΝΑΣ ΕΘΝΙΚΗΣ ΟΙΚΟΝΟΜΙΑΣ 

ΣΤΑΘΗΣ [ΙΩΤΑΣ ΠΑΝ; ΡΟΥΜΕΛΙΩΤΗΣ 

- ♦ _ 

Αριθ. $.003/1,4/16251/Σ.265 (3) 

Έγκριρη της εκλογής νέου μέλούς τού Διοικητικού Συμβουλίου από τη 
Γενική Συνέλευσή των μετόχων της Ε.Α.Β. Ά.Ε. 

ΟΙ ΥΠΟΥΡΓΟΙ 

ΑΝΑΠΛ. ΕΘΝΙΚΗΣ ΑΜΥΝΑΣ 
ΚΑΙ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

α) Τις διατάξεις του άρθρου 1 παράγραφος 8 του Ν. 43/75 «περί 
ιδρύσεως Εθνικής Βιομηχανίας Αεροπορικού Υλικού», όπως τροποποι¬ 
ήθηκε και συμπληρώθηκε με το Ν. 696/77 «περί τροποποιήσεως και 
συμπληρώσεως του Ν.Δ. 43/75». 

β) Τις διατάξεις του Ν. 531/77 «περί τροποποιήσεως και συμπλη¬ 
ρώσεως του Ν.Δ. 58/68 «περί ΥΕΘΑ κ.λπ.». 
γ) Τα άρθρα 9, 10 και 11 του καταστατικού της Ε.Α.Β. Α.Ε. . 
δ) Τη με αριθ. Π.Υ. 1338α από 30.9.87 απόφαση του Πρωθυπουρ¬ 
γού «για ανάθεση αρμοδιοτήτων ΥΕΘΑ στον Αναπληρωτή Υπουργό 
Εθνικής Άμυνας Στάθη Γιώτα». 

ε) Το με αριθμό 583/23.6.88 πρακτικό της έκτακτης Γενικής Συνέ¬ 
λευσης των μετόχων της Ε.Α.Β. Α.Ε., αποφασίζουμε: 

Εγκρίνουμε την εκλογή από τη Γ ενική Συνέλευση των μετόχων της 
Ε.Α.Β. Α.Ε. του Καθηγητή Ανδρέα Κανάραχου, σαν μέλος του Διοικη¬ 
τικού Συμβουλίου, σε αντικατάσταση του Καθηγητή Παναγιώτη Φω- 
τήλα, που παραιτήθηκε, και για τον υπόλοιπο χρόνο της θητείας αυτού. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 23 Ιουνίου 1988 

οι ΥΠΟΥΡΓΟΙ 

ΑΝ. ΕΘΝΙΚΗΣ ΑΜΥΝΑΣ ΕΘΝΙΚΗΣ ΟΙΚΟΝΟΜΙΑΣ 

ΣΤΑΘΗΣ ΓΙΩΤΑΣ ΠΑΝ. ΡΟΥΜΕΛΙΩΤΗΣ 

- ♦ - 

Αριθ. Φ.21/1240 (4) 

Σύσταση νέων παραρτημάτων στο Ι.Κ.Α. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 11 παρ. 3 του Ν. 1256/82 «για την πο¬ 
λυθεσία, την πολυαπασχόληση κ.λπ.» (ΦΕΚ 65/Α'/82). 

2. Τις 52/Συν. 11/4.3.88, 113/25.4.88, 532/Συν. 71/2.9.87, 
73/Συν. 21/9.6.87 γνωμοδοτήσεις των Τ.Δ.Ε. των υποκαταστημά¬ 
των Ι.Κ.Α. Αίγιου, Λειβαδιάς, Βόλου και Αργοστολιού αντίστοιχα, 
αποφασίζουμε: 

Τη σύσταση τεσσάρων (4) νέων παραρτημάτων του Ι.Κ.Α. στις πα¬ 
ρακάτω περιοχές: 

α) Ακράτα - Ν. Αχαΐας. 
β) Αμφίκλειας - Ν. Φθιώτιδας, 
γ) Ζαγοράς - Ν. Μαγνησίας, 
δ) Σάμης - Ν. Κεφαλληνίας. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 6 Ιουλίου 1988 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΟΝ. ΑΣΦΑΛΙΣΕΩΝ 

ΑΠ. ΚΑΚΛΑΜΑΝΗΣ ΓΙΑΝΝΗΣ ΦΛΩΡΟΣ 

- ¥ 

Αριθ. 105292 

Έναρξη λειτουργίας Γραφείων Εργασίας Ο.Α.Ε.Δ. 

Ο ΔΙΟΙΚΗΤΗΣ ΤΟΥ Ο.Α.Ε.Δ. 

Έχοντας υπόψη: 

1. Τις διατάξεις το Ν.Δ. 212/69 «περί Οργανώσεως χαι Διοιχήσεως 
του Οργανισμού Απασχόλησης Εργατικού Δυναμικού». 

2. Τις διατάξεις του Β.Δ. 405/71 «περί οργανώσεως, συγκροτή- 
σεως και λειτουργίας των Υπηρεσιών του ΟΑΕΔ». 

3. Την απόφαση του Διοικητή 100721/19.5.88 «περί σύστασης 
Γραφείων Εργασίας ΟΆ.Ε.Δ.», αποφασίζουμε: 

Ορίζουμε ως ημερομηνία έναρξης λειτουργίας των Γραφείων Εργα¬ 
σίας ΟΑΕΔ που συστάθηκαν με την απόφαση του Διοικητή 100721/ 
19.5.88 την 3η Οκτωβρίου 1988. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 


Αθήνα, 14 Ιουνίου 1988 

Ο Διοικητής 
Τ. ΑΜΑΛΛΟΣ 


Αριθ. 105392 (6) 

Ίδρυση Σχολής Επαγγελματικής Κατάρτισης Ατόμων μει ειδικές ανά¬ 
γκες. 

Ο ΔΙΟΙΚΗΤΗΣ ΤΟΥ Ο.Α.Ε.Δ. 

Έχοντας υπόψη: 

1. Τις διατάξεις το Ν.Δ. 212/69 «περί Οργανώσεως και Διοικήσεως 
του Οργανισμού Απασχόλησης Εργατικού Δυναμικού». 

2. Τις διατάξεις του Β.Δ. 405/71 «περί οργανώσεως, συγκροτή- 
σεως και λειτουργίας των Υπηρεσιών του ΟΑΕΔ». 

3. Τις διατάξεις του Ν. 709/77 «περί καθιερώσεως κινήτρων Επαγ- 
(5) γελματικής Κατάρτισης Εργατικού Δυναμικού κ.λπ.». 

4. Την 1745/7.6.88 απόφαση του Δ.Σ. του Οργανισμού, αποφασί¬ 
ζουμε: 

Άρθρο 1. 

Ιδρύουμε στη Λάρισα Εκπαιδευτική Μονάδα με την επωνυμία 
«Σχολή Επαγγελματικής Κατάρτισης ατόμων με ειδικές ανάγκες». 

Άρθρο 2. 

Σκοπός της ιδρυόμενης εκπαιδευτικής Μονάδας είναι η επαγγελμα¬ 
τική κατάρτιση του Εργατικού Δυναμικού ατόμων με ειδικές ανάγκες 
στις ειδικότητες Αγροτικές Καλλιέργειες - Ανθοκομία, Υφαντική, Γα- 
ζωτική, Κοπτική - Ραπτική και Λαϊκή Τέχνη, 

Άρθρο 3. 

Τα προσόντα των υποψηφίων για κατάρτιση και η διάρκεια κατάρτι¬ 
σης καθορίζονται με βάση τις ισχύουσες διατάξεις. 

Άρθρο 4. 

Κάθε άλλη λεπτομέρεια αναγκαία για την εκτέλεση της παρούσας, 
ρυθμίζεται με απόφασή μας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 15 Ιουνίου 1988 

Ο Διοικητής 
Τ. ΑΜΑΛΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



